Göötit

Göötit eli götalaiset olivat muinaisskandinaavinen kansa tai heimo, joka asui nykyisen Etelä-Ruotsin alueella, Götajoen varrella. Götanmaa on saanut nimensä heidän mukaansa. Myöhemmin gööteiksi on kutsuttu kaikkia Götanmaan asukkaita. Varhaisenglantilaiset tekstit Beowulf ja ”Widsith” mainitsevat geatas-kansan, joka on usein tulkittu gööteiksi. Saagoissa gööteistä käytetään nimitystä gautar. Etenkin ruotsalainen kansallismielinen historiankirjoitus (niin sanottu gööttiläinen historiankirjoitus) on perinteisesti yhdistänyt göötit gootteihin, mutta yhteydestä ei ole varmoja todisteita.

Aiheesta muualla

Muinaiset kansat